Kerää rikkoutuneen energiansäästölampun sirpaleet käsin koskematta, esimerkiksi jäykän paperin avulla ja sulje sirpaleet papereineen kannelliseen lasipurkkiin.  Pyyhi lattia kostealla paperipyyhkeellä ja laita myös paperipyyhe purkkiin.   Kirjoita purkkiin ”Voi sisältää energiansäästölampusta peräisin olevaa elohopeaa”. Vie purkki ongelmajätteisiin. Älä käytä pölynimuria sirpaleiden siivoamiseen, koska imuri voi levittää elohopeapölyä tai höyrystyvää elohopeaa.